Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 49/14/2201	Dunajská Streda, 31.7.2014
EEČ : 2-16-225-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 
b.	Peňažná suma určená na všeobecne prospešné účely: 100,00 € 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Dun.Streda pod spisovou značkou XXXXX
dňa 13. januára 2014 v čase o 18.00 hod. pri meste XXXXX v smere na obec Kútniky po vedľajšej ceste č. II/572 viedla osobné motorové vozidlo zn. Škoda SUPERB, čiernej metalízy, XXXXX kde v križovatke s cestou č. I/63 v km 51,00 v okrese XXXXX napriek príkazu dopravnej značky „Daj prednosť v jazde!“ nedala prednosť z ľavej strany v smere od obce Kútniky na mesto Šamorín po hlavnej ceste č. 1/63 prichádzajúcemu osobnému motorovému vozidlu zn. Škoda Felícia, XXXXX vedené poškodeným XXXXX a prednou časťou vozidla narazila do prednej pravej strany vozidla Škoda Felícia, pričom poškodený XXXXX pri dopravnej nehode utrpel zranenia a to vykĺbenie bedrového zhybu pravo, zlomeniny a acetabula v pravo, pomliaždenie pľúc a hlavy s odreninami a drobnou povrchovou ranou na čele, ktoré si vyžiadali liečbu spojenú s práceneschopnosťou v trvaní  nad 6 mesiacov podľa znaleckého posudku,  

Odôvodnenie: 

Uznesením policajta Okresného riaditeľstva Policajného zboru, Okresného dopravného inšpektorátu XXXXX ČVS: XXXXX zo dňa 13.1. 2014 bolo XXXXX vznesené obvinenie za prečin ublíženia na zdraví podľa § 157 ods. 1Tr. zák. na tom skutkovom základe, ako je to uvedené  vo výrokovej časti tohto uznesenia. V zmysle pokynu prokurátora zo dňa 7.2. 2014 bolo konanie obvinenej popísané v skutkovej vete uznesenia vznesení obvinenia právne kvalifikované ako prečin ublíženia na zdraví podľa § 157 ods. 1,  ods. 2 písm. a) Tr. zák. a vec bola z dôvodu vecnej príslušnosti odstúpená na výkon skráteného vyšetrovania vyšetrovateľovi.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.
Obvinená slobodne a vážne, zrozumiteľne a určito vyhlásila, že spáchala skutok, za ktorý je stíhaná.

Poškodený XXXXX dňa 30.6. 2014 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásil, že obvinená mu z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatila peňažnú sumu vo výške 2.700,- eur, čím považuje svoje nároky na náhradu škody vo vzťahu k obvinenej v predmetnej veci za plne uspokojené, zároveň vlastnoručne podpísal písomné vyhlásenie s označeným obsahom.
Obvinená dňa 30.6. 2014 poukázala v prospech štátneho rozpočtu SR celkovú sumu v o výške 200,- eur , z ktorých 50 % t.j. 100,- eur je určených na všeobecne prospešné účely a to Špeciálnej základnej škole so sídlom na Ándorskej 35 v Dunajskej Strede a 50 %, t.j. 150,- eur štátu  na peňažnú pomoc obetiam trestnej činnosti. 
Označenú sumu možno považovať za primeranú závažnosti spáchaného trestného činu.

Obvinená a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Ján Sklár
prokurátor